Document ID: 32010R0326
Publication Date: 2010-04-21

Title and Content:
UREDBA KOMISIJE (EU) št. 326/2010
z dne 21. aprila 2010
o spremembi Uredbe (EGS) št. 3846/87 o vzpostavitvi nomenklature kmetijskih proizvodov za izvozna nadomestila
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 170 Uredbe,
ob upoštevanju naslednjega:
(1)
Uredba Komisije (EGS) št. 3846/87 (2) vzpostavlja nomenklaturo kmetijskih proizvodov za izvozna nadomestila na podlagi kombinirane nomenklature.
(2)
Nomenklatura nadomestil zagotavlja, da so siri upravičeni do izvoznega nadomestila, če izpolnjujejo minimalne zahteve glede mlečne suhe snovi in mlečne maščobe. Določena vrsta sira, ki se proizvaja v nekaterih novih državah članicah, izpolnjuje navedene potrebne zahteve, vendar ne koristi nadomestila, ker ni vključena v sedanji sistem razvrščanja nomenklature izvoznih nadomestil. Zaradi pomembnosti zadevnega sira za mlečno industrijo je primerno, da se dodajo oznake proizvoda, s čimer se bo navedeni sir vključil v nomenklaturo izvoznih nadomestil.
(3)
Uredba Komisije (ES) št. 1187/2009 z dne 27. novembra 2009 o posebnih podrobnih pravilih za uporabo Uredbe Sveta (ES) št. 1234/2007 glede izvoznih dovoljenj in izvoznih nadomestil za mleko in mlečne izdelke (3) razveljavlja Uredbo (ES) št. 1282/2006 z dne 17. avgusta 2006 o posebnih podrobnih pravilih za uporabo Uredbe Sveta (ES) št. 1255/1999 glede izvoznih dovoljenj in izvoznih nadomestil za mleko in mlečne izdelke (4). Sklicevanja v opombah 4 in 14 v sektorju 9 Priloge I k Uredbi (EGS) št. 3846/87 je zato treba posodobiti.
(4)
Uredbo (EGS) št. 3846/87 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga I k Uredbi (EGS) št. 3846/87 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. aprila 2010

Classification:
Level 1 Topics: 100147
100156
Level 2 Topics: 100194
100246
Level 3 Topics: 2477
3584
All Topics: 2068
3577